
ABSTRACT. The announcement briefly describes the excava- 
tions carried out on "ХеБеЦере in Plovdiv in 1969. Remains 
from an eneolitic dwelling, a public building and some coins from 
the time of Roman rule have been discovered as well as many 
fragments of pottery among which such from old-Bulgarian time 
(X—XVI с.). | 


Археологически разкопки на Небеттепе в Пловдив са провеждани 
от 1935 до 1937 г., когато тепето е преустройвано за парк!, а сондажни 
разкопки — през 1960 и 1961 г.2 От придобитите археологически материали 
се установи, че на Небеттепе е съществувало праисторическо селище 
през бронзовата и желязната епоха. Това стана причина през 1969 г. да 
се започнат разкопки за цялостното разкопаване и проучване на селището. 
Разкопките се проведоха през май, юни и юли по научно-стратиграфския 
метод с план-квадратна мрежа в югозападния край на тепето (обр. 1), тъй 
като по същото време се разкопаваше, разкриваше и реставрираше се- 
верозападната част на крепостната стена. През юли с. г. дейността на На- 
ционалния институт за паметниците на културата — клон Пловдив, така 
се разшири, че се затлачи с материали площта, която се разкопаваше, 
и това стана причина да се прекратят разкопките. 

До този момент беше разкопана в югозападния сектор на Небеттепе 
площ от 300 кв. м на дълбочина от 0,50 до 3,75 м. На това място култур- 
ните пластове лежат върху сиенитни скали. В източния край на изкопа 
дебелината им достигаше на дълбочина до 50 см, ав западния — до 4 м. 
В разкрития профил с посока изток—запад по границата между ар 1,2 
и ар 3,4 се очертаха следните културни пластове: От 0 до 0,50 м дълбочина 
попаднахме на много фрагменти от глинени и порцеланови съдове — три 
питуса, характерни за възрожденската епоха. Между тях се намериха 
фрагменти от възрожденска, старобългарска, византийска, римска, елини- 
стична керамика и други предмети. 2. От 0,50 до 0,95 м дълбочина се откри 
слой с фрагменти от старобългарски глинени съдове. 3. От 0,95 до 2,05 м 
вар 2, кв. Б, В, иар 4, кв. Б, В, се откриха между скалите останки от два 
пода на жилища, глинени съдчета и фрагменти, характерни за каменно- 


2 Известия на музенте от Южна България 

Обр. 1. Скица от разкопаното място от Небеттепе 
Fig. 1. Esquisse des fouilles а Nébettépé 

Обр. 2. Профил на културните наслоения 
Fig. 2. Profil des couches culturelles 


19 


Разкопки на Небеттепе в Пловдив през 1969 г. 


Е СЪР N “мү 
= КЕГИ Т» 


„аз * 


м у, 
ү, 
P 


164 


ПО А 
„г 77. 


y” 
r 


я 


3. Под на енеолитно жилище 
Plancher d'une habitation énéolithique 

Обр. 4. Глинени чашки 
Fig. 4. Coupes еп argile 

Обр. 5. Фрагменти от енеолитни глинени съдове 
Fig. 5. Fragments de vases énéolitħiques еп argile 

Обр. 6. Фрагменти от енеолитни глинени съдове 
Fig. 6. Fragments de vases énéolithiques еп argile 

медната епоха, а в самия слой се намериха фрагменти от сиви тракийски, 
късноримски и ранновизантийски глинени съдове. И под тези слоеве 
следваше друг слой от 2,05 до 2,55 м, в който изобилствуваха пепел, чер- 
нилки от изгорели органични материали, въглени и извънредно много 
тухли, керемиди, фрагменти от глинени съдове и материали от изгорена 
обществена сграда, чиито основи разкопахме от 2,55 до 3,75 м дълбочина 
(обр. 2). 

Откритите при разкопките археологически материали са доста разно- 
образни и интересни. Разгледани в хронологичен ред на тяхното натруп- 
ване на това място на селището, заслужава на първо място да се приеме, 
че първото заселване на хора на Небеттепе е станало не през късноброн- 
зоватаз или младожелязната епоха, както допущаше Иречек,* а много 
по-рано. 

Споменахме по-горе, че под на жилище се намираше вар 2, кв. Б, В. 
Той е имал неправилна овална форма. Билото на жилището се е крепяло 


Обр. 7. Монети: а — Траян Деций; в — Требониен Галл 
ig. 7. Monnaies: а — Тгаїапиѕ Пес!и5; Ь-- Trebonianus Gallus 

Обр. 8. Глинен питус 
Fig. 8. Pithos еп argile 


на три кола. По всичко изглежда, че то е приличало на колиба без стени. 
Възможност за влизане и излизане се открива само в югозападния му 
край. До северния и южния край на пода му е имало по едно огнище с 
диаметър около 0,80 м (обр. 3). На самия под на жилището намерихме 
една малка глинена чашка с черен цвят и ощърбено устие (обр. 4, 1), 
фрагменти от лъскавочерни разлати глинени съдове и купи, рисувани с 
графит (обр. 5), керемиденочервени съдове, украсени с мидена черупка 
или вдлъбвания с пръсти и острия и други орнаменти, характерни за къс- 
ния енеолит у нас. Такава керамика намерихме и върху останките от под 
на жилище в ар 4, кв. Б, В. Върху него се откриха два двойноконусо- 
видни прешлена, глинена чашка, подобна на откритата в първото жилище 
(обр. 4,2), и много фрагменти от енеолитни глинени съдове, представени 
в обр. 6. Незначителната дебелина на сметния насип и ограниченият брой 
фрагменти от глинени съдове показват, че през късния енеолит тези две 
жилища са съществували кратко време. 

Твърде голям интерес представляват и откритите основи на изгоряла 
обществена сграда (обр. 1). На места те бяха разкрити до 2 м дълбочина. 
От северната страна зданието се покриваше от една средновековна кре- 
постна стена, дебела около 3 M. Макар че нямах възможност до доразко- 
пая северния край на зданието поради затлачване на терена, впоследствие 
беше разкрит от други разкопвачи. Основите на източния й край са много 
разрушени, защото тук скалното гърбище доста се издига, а югоизточният 
ъгъл на зданието е разрушен при направата на стълбище. Дебелината на 
зидовете му е около 60 см. Те са иззидани от ломени камъни, споени с 
червен хоросан, в който има доста парчета отчукани керемиди. Хоросанът 
е изсипван между камъните в голямо изобилие, поради което се е разливал 
и втвърдявал навън от двете страни на зидовете. Причината за това е 
тая, че запазената част на зидовете са строени в изкопи на дълбочина до 
1,70 м. 

Основите на разкритата сграда очертават 6 по- 
мещения, стълбище и коридор. В сметта на поме- 
щение К открихме мраморен постамент за цилин- 
дрична колона, висока 30 см, с квадратна основа и 
страна 40 см. Дали той е от тази сграда или от дру- 
га, нищо не може да се каже, тъй като постаментът 
е захвърлен на това място. При почистването на 
пръстта в същото помещение намерихме една сре- 
бърна монета, сечена през царуването на Траян 
Деций (249—251 г.). Върху лицевата й страна е 
представен бюстът на владетеля с брада, лъчиста 
корона надясно и надпис: | МРСМОТКАТАМУ5 
ДЕСГУ5, а на опъката страна на монетата — Вик: 
тория в ход наляво, държаща в дясната си ръка 
лавров венец, а в лявата — палмово клонче, и 
надпис: VICTORIA AVG (обр. 7) 8. А при no- 
чистването на източния зид в помещение Е бе от- 
крита една златна монета, сечена през царуването 
на императора Требониен Галл (251--253 г.). На 
лицевата страна на монетата е представен бюстът 
на владетеля надясно с брада, лавров венец на 
главата и надпис | МРСАЕС УІВТВЕВ GALLVS 
АУС, а на опаката страна на монетата — Церера 
(АММОМА) права надясно, поставила левия си крак 
върху предната част на кораб, в дясната си ръка 
държи обърнато копие, а в лявата ръка — класове, 
и надпис: АММОМА АУС (обр. 7,6). ©. Тези монети 
Обр. 9. Бронзова апли- датират съвсем точно времето, когато е изгоряла 
наи прощ Фи" сградата. По всяка вероятност това изгаряне е ста- 
Fig. и Че bronze Нало ОТ готите през 251 r.” Много по-трудно е 
гегё — sentant la figure Да се определи предназначението на тази сграда, 
дип homme тъй като от нея са останали само основите й. Въз- 

можно е тя дае била използвана като granarium 
(скотуху) или за horrea publica, понеже през римското владичество Небет- 
тепе е било стратегически пункт. На тази мисъл ни навежда и откритият 
in sito питус (обр.8), заобиколен с римски тухли, дълги 45 см, широки 34 см 
и дебели 4 см, с каквито е бил постлан подът на помещение Е, в което от- 
крихме златната монета. В сметта, която запълваше помещенията на сгра- 
дата, и най-вече в слоя изгорели материали се откриха много парчета от 
плоски керемиди с извити нагоре краища и корубести керемиди, с които са 
покривани два съседни края на плоските керемиди, тухли и твърде много 
части от глинени съдове. Частите от глинени съдове са изработени фино на 
грънчарско колело. Те са тънкостенни и много Добре изпечени. Имат кереми- 
деночервен цвят. Някои купички са излъскани с червен фирнис. Фрагмен- 
тите от глинени съдове са на разлати съдове, купи, гърнета идр. Някои купи 
са с хлътнали дъна и дръжки. Между тях се намират части от грубо изра- 
ботени, но добре изпечени до червено глинени лакриматори, питуси, тухли, 
керемиди (плоски и корубести), части от глинени лампички и други видове 
глинени предмети. Украсата на трапезните глинени съдове се състои от 
една или няколко вдлъбнати окръжности около долния край на шията на 

‚Обр. 10. Фрагменти от старобългарски глинени съдове 
Fig. 10. Fragments de vases anciens bulgares еп argile 

Обр. 11. Дъна от старобългарски глинени съдове 
Fig. 11. Fonds de vases anciens bulgares 


Обр. 12. Мраморен релеф на част от животинска фигура 
Fig. 12. Relief еп marbre d'une partie ди corps d'animal 

съда, дълбани със зъби на гребен линии или острия край външната страна 
на устията и други видове орнаменти, характерни за тракийската керамика 

през римското владичество. В тази смет открихме отливка на бронзова 
апликация, представляваща правостоящ човек, навярно войник, с вдигната 
от лакътя нагоре дясна ръка, държаща меч, висока 11 см (обр. 9), и много 
други материали. 

За нас, българите, е интересно да отбележим, че от X до XVI в. на 
Небеттепе са живеели и българи. През време на разкопките на дълбочина 
от 0,50 до 0,95 м се откриха доста фрагменти от трапезни глинени съдове. 
Някои от тях са от червени глинени кани с дръжки, украсени с графитни 
ленти, а други са гледжосани с бледожълта глазура, изпъстрена със зе- 
леникави петна. Те са от разлати глинени съдове и купи. Глазурата им е 
само от вътрешната страна. Някои от тях над глазурата са рисувани 
с ленти от зелена или кафява глазура, а на други орнаментите са дълбани 
с острия и след това са запълвани с кафява глазура. Обикновено на вът- 
решната страна на дъната са издълбани две окръжности, в които са ри- 
сувани кръстове, спираловидно навити вълновидни линии и други ви- 
дове орнаменти, а другата част от съда, която се намира вън от тези OK- 
ръжности, е украсявана с ленти и най-различни видове растителни и 
геометрични орнаменти (обр. 10 и 11). 

В същия слой открихме фрагмент от мраморен релеф, дълъг около 
15 см, широк 10 см и дебел 2,5 см, представляващ предна част на животно. 
От него са запазени само главата, шията, десният преден крак и опашката, 
понеже е извита нагоре към шията. По шията му има петна от вдлъбнати 
кръгчета (обр.12). 

От 0 до 0,50 м дълбочина намерихме останки от основи на зидове на 
възрожденски къщи, които били съборени през 1935—1937 г., когато те- 
пето е преустройвано за парк. В избата на такава една къща открихме 
три глинени питуса, в които е съхранявана вода и други течности. Един 
от тия питуси е висок 1 м. Има диаметър на дъното 19 см, а на устието 
40 см и дебелина 2 см. Почти същата форма и размери имаха и другите два 
питуса. В изкопа изобилствуваха твърде много фрагменти от глинени съ- 
дове, които не се различават много от съвременните, много фрагменти от 
тухли и корубести керемиди, части от глинени лули и порцеланови чи- 
нии с рисунки, купувани от чужбина, и други материали. 

По време на разкопките се установи, че първото заселване на Хора 
на Небеттепе е станало през втората половина на каменно-медната епоха. 
През римското владичество в западния сектор на тепето е съществувала 
доста голяма обществена сграда, която по време на готското нападение 
на Филипополис е била изгорена. В тоя край на тепето се откри много ста- 
робългарска керамика, от което се вижда, че българи са живеели на Не- 
беттепе от X до XVI в. 

LE S FOUILLES DE LA COLLINE DE МЕВЕТТЕРЕ А PLOVDIV EN 1969 
РЕТАК DÊTÉV 


Resume 


Pendant les mois de mai, juin et juillet 1969, on a exécuté des fouilles 
sur un terrain de 300 т?, dans la région sud-ouest du sommet da la colline de 
Nébettépe а Plovdiv, а une prcfondeur de 0,50 à 3,75 m (fig. 1). On a découvert 
5 couches culturelles de époque de la renaissanse où Гоп trouve des fon- 
dements de demeures, beaucoup de fragments de récipients en argile et en 
porcelaine, trois pithos similaires par la forme et la grandeur, des pièces 
de tuiles, de briques, des pipes еп argile et d'autres matériaux. 1. De 0,50 
à 0,95 m de profondeur, on a découvert une couche contenant des frag ments 
de récipients antiques bulgares (fig. 10 et 11) et un fragment Фип relief еп 
marbre, représentant une bête (fig. 12). 2. De 0,95 а 2,05 m de profondeur, 
on découvrit les débris de deux planchers d'habitations énéolithiques, Гип 
desquels est représenté sur la fig. 3, deux coupes en argile (fig. 4 et 12) et 
des fragments de récipients énéolithiques en argile (fig. 5 et 6). 3. De 2,05 à 
2,55 m, on découvrit une couche de noir et de céramique brisée 4’ип édifice public 
incendie. 4. Ses fondaments furent trouvés à une profondeur de 2,55 à 3,75 m 
(fig. 2). Lédifice comprend 6 locaux, escalier et corridor (fig. 1). Dans le 
compartiment Nr 1 on a découvert un piédestal de colonne ronde, une mon- 
naie en argent, battue sous le règne de Traïanus Décius (249—251) (fig. 7, a), 
et dans le compartiment Nr 6 une monnaire en or, battue sous le règne de 
Trébonianus Gallus (251—253) (fig. 7, B), un pithos (fig. 8), des fragments 
де técipients thraces en argile de l’époque de la domination romaine, une 
applique en bronze, réprésentant une figure d'homme (fig. 9) et beaucoup 
d'autres objets. Probablement l'édifice était incendié pendant Газзаи{ des 
Goths et servait comme horrea publica. 

Des matériaux acquis on conclut, ди П existait un peuplement tem- 
poraire, sur la colline de Nébettépé pendant la seconde moitie de 
époque cuprilithe. Dans cette région de la colline, durant la domination 
romaine, s'élevait un grand édifice public, qui fut incendié par les Go- 
ths. De plus, les fragments découverts des récipients antiques bulgares, 
témoignent, que dans cette région de la colline habitaient des Bulgares du 
X au XVI siècle. 


